open-index/open-wikipedia-markdown huggingface dataset:
GenØk – Senter for biosikkerhet

**GenØk – Senter for biosikkerhet** er en ideell forskningsstiftelse etablert i 1998 som er lokalisert til forskningsmiljøene ved UiT Norges arktiske universitet og Siva innovasjonssenter i  Breivika i Tromsø. Regjeringen har utpekt GenØk som nasjonalt senter for biosikkerhet.

GenØk utfører forskning på miljø-, helse- og samfunnsmessige konsekvenser ved bruk av genteknologi og genmodifisering. GenØk driver også utstrakt informasjonsvirksomhet og rådgivning innen sitt kompetanseområde. 

Instituttet har ca. 25 ansatte.  

GenØk er en del av et nasjonalt og internasjonalt samarbeidsnettverk. Nettverket omfatter norske forskningsinstitusjoner så vel som internasjonale forskningsmiljøer og uavhengige NGOer. De nærmeste samarbeidspartnere er TWN (Third World Network) og UiT Norges arktiske universitet.

Genøk har måttet tåle sterk kritikk for dårlig forberedte eksperimenter, å publisere forskningsresultater før de har vært gjennom fagfellevurdering, samt å trekke mye sterkere konklusjoner enn datagrunnlaget tilsier . Den franske forskeren Marcel Kuntz har karakterisert GenØk som en del av et internasjonalt miljø som driver parallellforskning på GMO i strid med vitenskapelige prinsipper og konsensus.

## Finansiering
I statsbudsjettet 2009 fikk GenØk en bevilgning på 12,4 millioner kroner. Stiftelsen mottok I tillegg midler på til sammen ca. 15 mill fra Norges forskningsråd, Fredskorpset, Norad (8,77 mill) og Direktoratet for naturforvaltning.

Stiftelsen hadde tidligere navnet Norsk institutt for genøkologi.

## Referanser


## Eksterne lenker
*
Sør-Korea under Vinter-OL 1948

**Sør-Korea under Vinter-OL 1948**. Tre sportsutøvere, alle menn, fra Sør-Korea deltok i én sport, skøyter, under Vinter-OL 1948 i St. Moritz. Sør-Korea, som deltok i et vinter-OL for første gang, vant ikke noen medaljer. Beste plassering var en nittendeplass på 1 500 meter   skøyter.  

## Medaljer
Rangipo Desert

**Rangipo Desert** er et øde, ørken-liknende område på New Zealand. Det ligger i distriktet Ruapehu i regionen Manawatu-Wanganui på vulkanplatået på Nordøya på New Zealand. Mot vest ligger de tre aktive vulkanene Mount Tongariro, Mount Ngauruhoe, og Mount Ruapehu, og mot øst åsrekken Kaimanawa Range.

Rangipo Desert får 1500 – 2500 mm nedbør i året, og har derfor for mye nedbør for å bli regne som en ekte ørken, men ligner en ørken på grunn av det dårlige jordsmonnet, for en stor del vulkansk aske, og uttørkende vinder. Vegetasjonen er sparsom med mest kratt, og her er utspring til mange mindre bekker som seinere renner sammen til større elver, og graver dype, taggete daler gjennom landskapet. Værlaget er strengt og alpint, med innpå 270 frostnetter i året, sammenlignet med mindre enn 30 i kyststrøkene i Hawke's Bay, 80 km mot øst. Kraftige snøfall – sjelden å se andre stader på øya – er også vanlige om vinteren.

Mye av området ligger mer enn 600 moh., og en betydelig del av det over 1000 moh.

På grunn av den uproduktive jorda er området for det meste ubobodd. Bosetningen Waiouru, med en militærleir ligger i sør, og mye av den sørligste delen av ørkenen blir brukt til øvingsføremål. Nord for ørkenen ligger fangeleiren *Rangio Prison Farm*.

Mange av de største elvene på Nordøya har utspringene sine i dette området, særlig i skråningene under Mount Ruapehu, det høyeste fjellet på Nordøya. Mellom disse er Waikato og Whangaehu River, så vel som større tilførsler til Rangitikei og Whanganui River.

Det går bare en vei gjennom ørkenen, en del av riksveien *State Highway 1*, kjent som «Ødemarksveien» *(Desert Road)*.

Filmtrilogien *[[Ringenes herre]]* ble spilt inn på New Zealand, og scenene ved den svarte porten i Mordor ble tatt opp i Rangipo Desert i 2000.

## Referanser


## Eksterne lenker
* The Round the Mountain Track, Tongariro National Park
Arkeologiåret 1962

**Arkeologiåret 1962** er en oversikt over blant annet utgravninger, fødte og avdøde personer med tilknytning til arkeologi i 1962.

## Utforskninger

* Ian Graham lager det første kartet over Mayafunnstedet El Mirador.

## Funn
* Materiale fra neolittisk tid i Jiahu blir oppdaget av Zhu Zhi.
* Helleristningene ved Holtås blir oppdaget ved veiarbeid.

## Andre hendelser
*Mars – Første konferanse av vestlige arkeologer som tar opp problemstillinger i forbindelse med sammenligning av pilspisser (Problems of Point Typology) ved Idaho State College Museum
*Tidsskriftet Acta ad archaeologiam et artium historiam pertinentia begynner utgivelse.

## Fødsler
*7. mars – Susanne Osthoff, tysk arkeolog
*16. august – Bassam El Shammaa, egyptisk forfatter, lærer og egyptolog

## Dødsfall
*28. januar – Ettore Gabrici, italiensk arkeolog og numismatiker (født 1868)
*9. april – Johann Friedrich Crome, tysk klassisk arkeolog (født 1906)
*13. september – Harry Fett, norsk kunsthistoriker, riksantikvar og fabrikkeier (født 1875)
*5. oktober – Gustaf Hallström, svensk arkeolog (født 1880)
Aranca

**Aranca** (rumensk: *Aranca*, serbisk: *Zlatica* (Златица), ungarsk: *Aranka*) er en 117 km lang elv i regionen Banat i Romania og Serbia, en sideelv til Tisa fra venstre. 

## Løp
Aranca springer ut i Romania, nord i Banat, sørvest for Arad. Den renner vestover og etter 76 km renner den inn i Serbia, der den renner de siste 41 km. 

I Serbia snur elven sørvestover og mottar Kikinda-kanalen fra høyre, som er knyttet til Donau-Tisa-Donau-kanalen i sør. Den munner ut i Tisa nær byen Ada. Nær landsbyen Banatski Monoštor mottar Zlatica den største sideelven sin, en annen rumensk-serbisk elv kalt Begej.

## Egenskaper
Aranca hører til nedbørfeltet til Donau og har selv et nedbørfelt på 1470 km² (790 km² i Romania, 680 km² i Serbia). Den nedre delen av elven er kanalisert, så den er framkommelig for skipsfart i minst 10 km, og er ei viktig vannkilde for jordbruksområdene i dalen. 

## Bosetninger ved elven
### Romania
* Secusigiu
* Periam
* Sânpetru Mare
* Sânnicolau Mare
* Dudeștii Vechi
* Vălcani

### Serbia
* Crna Bara
* Banatski Monoštor
* Jazovo
* Padej

## Referanser
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
* *Srpska porodična enciklopedija*, Vol. X (2007); Narodna knjiga og Politika NM; ISBN 978-86-331-2739-4
* Administrația Națională Apelor Române – Cadastrul Apelor – București
* Institutul de Meteorologie și Hidrologie – Rîurile României – București 1971 
* ICPA – Comune vulnerabile – Județul Timiș https://web.archive.org/web/20080409004959/http://www.icpa.ro/comune_vulnerabile/Timis/Raport%20timis.pdf
* Trasee turistice - județul Arad http://www.e-calauza.ro/index.php?afiseaza=trasee-turistice-arad
* Trasee turistice - județul Timiș http://www.e-calauza.ro/index.php?afiseaza=trasee-turistice-timis

## Kart
* Harta județului Timiș http://www.harta-turistica.ro/map.php?ID=39&harta=Judetul%20Timis
* Harta județului Alba http://www.virtualarad.net/county/vac_home.htm
Fortidsvern

***Fortidsvern*** er medlemstidsskrift for Fortidsminneforeningen. Bladet ble etablert i 1974 og utkommer med fire nummer i året. Bladet skriver om kulturminner og kulturminnevern.

Foreningen utgir også en årbok som har kommet ut siden 1845, året etter at foreningen ble etablert.

Per 2020 er Ivar Moe tidsskriftets redaktør.

## Referanser


## Eksterne lenker
* Om ''Fortidsvern'' på fortidsminneforeningen.no
Breakdown (film)

***Breakdown*** er en amerikansk filmthriller fra 1997 med Kurt Russell, J.T. Walsh og Kathleen Quinlan i hovedrollene. Regi og story er ved Jonathan Mostow. Filmen handler om et ektepar på flyttefot fra USAs østkyst til vestkysten og som møter en gjeng skruppelløse kidnappere og mordere på en øde landevei.

Filmen ble relativt godt mottatt av de amerikanske anmelderne og har oppnådd 78% på Rotten Tomatoes og 73% på Metacritic. Den kjente amerikanske anmelderen Roger Ebert gav den tre av fire stjerner og beskrev den som en film som stort sett leverer. Den ble en moderat publikumssuksess i USA, hvor den innbrakte $50 millioner.

Kathleen Quinlan vant en Blockbuster Entertainment Award for sin rolleinnsats. Filmen ble nominert til to Saturn Award, i kategoriene «beste filmthriller» og «beste mannlig birolle» (J.T. Walsh).

## Handling
Jeff Taylor (Kurt Russel) og hans kone Amy (Kathleen Quinlan) er på flyttefot til California. De kjører gjennom ødemarken i sin splitter nye bil. De to blir nesten involvert i en trafikkulykke da Jeff et øyeblikk ser bort fra veien og nesten kjører rett i siden på en annen bil, bilens sjåfør er ikke blid. Etter en liten konfrontasjon med den andre sjåføren på en bensinstasjon kommer de seg videre, men opplever like etter et uforståelig motorhavari. Like etter treffer de en hyggelig trailer-sjåfør (J.T. Walsh) som tilbyr skyss. Amy sitter på og skal ringe etter en kranbil noen mil unna fra et spisested som heter Belle's Diner, mens Jeff blir igjen for å passe på bilen. Det kommer imidlertid ingen kranbil, og da Jeff omsider får start på bilen igjen har verken noen sett eller hørt fra konen hans på det avtalte møtestedet. Derfra begynner en intenst kamp for å finne ut hva som har skjedd med kona. Han haver i en marerittlignende situasjon der han blir dratt inn i et utpressningsforsøk med kona som agn.

## Om filmen
Filmen ble innspilt i California, Utah og Nevada.

### I Norge
*[[Dagbladet]]s* anmelder gav den terningkast tre og mente den fungerte bra så lenge den lå på thrillerplanet, men at den gradvis dreide for mye over på actionplanet. *[[VG]]s* anmelder gav den terningkast to og brukte ord som «spekulativ liten drittfilm» i omtalen.

DVDarkivets anmelder uttrykte stor begeistrig for filmen under en vurdering i 2002 og gav den 8 av 10 oppnåelige. Anmelderen mente at historien fremstår som enkel, men at den fortelles på en «utrolig spennende måte». Han gav også ros til Kurt Russells skuespillerinnsats som han beskrev som «utrolig god». Anmelderen konkluderte på følgende måte: «*Dette er en virkelig spennende thriller, og anbefales for alle som måtte føle for å bite litt negler*».

## Medvirkende

## Referanser


## Eksterne lenker
*
Ernst II Ludwig av Sachsen-Gotha-Altenburg

**Ernst II Ludwig av Sachsen-Gotha-Altenburg** (født 30. januar 1745 i Gotha, død 20. april 1804 i Gotha) var den tredje sønnen av hertug Fredrik III av Saxen-Gotha-Altenburg og Luise Dorothea av Sachsen-Meiningen. Etter at hans eldre bror Fredrik døde i 1756, ble han arving til hertugtittelen til det ernestinske hertugdømmet Sachsen-Gotha-Altenburg, som tilhørte huset Wettin. Denne stillingen hadde han fra 1772 frem til sin død i 1804.

## Referanser
Wärtsilä

**Wärtsilä** er et finsk industrikonsern som lager komplette kraftforsyningssystemer og smarte teknologiløsninger til marine- og energimarkedene. Wärtsilä-konsernet har operasjoner på over 200 lokasjoner i over 70 land og har rundt  ansatte. I 2020 omsatte konsernet, som ledes av Håkan Agnevall, for 4,6 milliarder euro.  

## I Norge
Wärtsiläs hovedaktiviteter i Norge er utvikling og salg av  fremdriftssystemer, elektro- og automasjonssystemer og navigasjonssystemer for skip og offshoreinstallasjoner til kunder over hele verden. Virksomheten omfatter også en rekke servicetjenester til norske kunder som opererer fartøyer og borerigger hjemme eller i utlandet. Videre utvikler og tilbyr Wärtsilä i Norge en rekke miljøløsninger, for eksempel eksosgassrenseanlegg og miljøombygginger, og er ledende innen ulike systemer for gasshåndtering i både marin og landbasert industri.

Den norske delen av Wärtsilä er blant annet en pådriver i ZEEDS, der flere selskaper jobber sammen for å utvikle fremtidens løsning for produksjon og distribusjon av utslippsfri energi til skipsfarten. Videre er Wärtsiläs «norske» gass- og hybridteknologier sentrale i Eidesvik Offshores banebrytende forskningsprosjekt for å gjøre «Viking Energy» til verdens første utslippsfrie forsyningsskip, samt i Teekays serie med nye, klimavennlige bøyelastere. 

Wärtsilä har fire datterselskaper i Norge, med til sammen rundt 1000 ansatte:

**Wärtsilä Norway AS** har hovedaktiviteten sin i nabokommunene Stord og Bømlo, med hovedkontor i sistnevnte. Selskapets virksomhet omfatter elektriske framdriftsløsninger for alle typer skip, engineering til propellanlegg, samt omfattende servicetjenester til norske skips- og riggkunder.

**Wärtsilä Gas Solutions Norway AS** i Asker tilbyr systemer og løsninger innen en rekke gass-segmenter, inkludert marine lastesystemer for flytende naturgass (LNG) og petroleumsgass (LPG), marine gassdrivstoffsystemer, gassterminaler på land og biogass-systemer. 

**Wärtsilä Moss AS** utvikler og tilbyr inertgass-systemer som sikrer lastetanker om bord i alle typer tankskip og flytende installasjoner for olje- og gassproduksjon, samt løsninger for eksosgassrensing til alle typer skip.

**Wärtsilä Valmarine AS,** med hovedsete i Drammen, er en global leverandør av skipsautomasjon og navigasjonssystemer – med fokus på cruiseskipindustrien.

## Referanser


## Eksterne lenker
*Offisielt nettsted – Norge
*Wärtsilä på YouTube
*
Lungeødem

**Lungeødem** (latin: *oedema pulmonalis*) er en livstruende tilstand som ofte skyldes akutt hjertesykdom med hjertesvikt. 

Hjertesvikten fører til at trykket i lungekapillærene øker, slik at det blir presset væske fra kapillærene til alveolene.

## Referanser
Fysiokratene

**Fysiokratene** var en gruppe franske naturretts-filosofer som spilte en betydningsfull rolle i opplysningstiden på 1700-tallet.

Som alternativ til den rådende merkantilistiske politikken, argumenterte fysiokratene for fri konkurranse og laissez-faire kapitalisme uten statlige inngrep. Fysiokratene betraktet økonomien som et selvregulerende system (et naturlig system). De betraktet landbruket som den eneste form for produksjon som kunne øke en stats rikdom, gjennom å skape et overskudd, som vi i dag omtaler som jordrente eller grunnrente.

Under sitt besøk i Paris i 1760-årene ble sosialøkonomen Adam Smith inspirert av fysiokratene. Det var denne inspirasjon fra fysiokratene som bidro til utformingen av hans egne sosialøkonomiske teorier, som han senere presenterte i sitt hovedverk *[[Nasjonenes velstand]]* i 1776.

## Fotnoter

## Eksterne lenker
*
Jiri Havran

**Jiri Havran**  (født 8. mars 1953 i Teplice, Tsjekkia) er en norsk fotograf og forlegger, bosatt i Oslo.

Havran kom til Norge i 1974, og har etterhvert etablert seg som en mye brukt arkitektur-fotograf, og har bidratt til en rekke bøker. Han er utdannet fra Sogn videregående skole, og debuterte med separatutstilling i Preus Fotomuseum i 1982. Han deltok på Høstutstillingen i 1984 og flere påfølgende år. 

## Referanser


## Eksterne lenker
* 
* kik.no - biografi
* arkifoto.no - en bildedatabase over norsk arkitektur fotografert av Jiri Havran;et samarbeid mellom Arkitekturmuseet, NAL, Husbanken og Havran
Jente over bord

***Jente over bord*** (originaltittel: *Overboard*) er en amerikansk romantisk filmkomedie fra 1987 regissert av Garry Marshall. Filmen handler om en styrtrik overklassekvinne som mister hukommelsen etter en ulykke og oppdager livets harde realiteter når hun blir lurt til å ta seg av fire ville gutter som ikke er hennes. Hovedrollene spilles av Goldie Hawn og Kurt Russell. 

## Handling
Den rike og bortskjemte overklassefruen Joanna Strayton faller over bord fra en yacht og mister hukommelsen. Hun reddes av en alenefar med fire sønner, og han overbeviser henne om at hun er hans kone. Omtåket som hun er, tror hun på ham, men det er ikke helt enkelt å skli inn i rollen som firebarnsmor. Etter hvert begynner hun å ane at det ikke er helt som det skal være. En romanse oppstår mellom dem og etter at hukommelsen begynner å komme tilbake blir hun i tvil om hun ønsker å returnere til sitt gamle luksuriøse liv.

## Om filmen
Filmen fikk blandet mottakelse av de amerikanske kritikerne. Den amerikanske filmanmelderen Roger Ebert gav den tre av fire stjerner. 

Den ble en moderat publikumssuksess i USA, hvor den totalt innbrakte $26,7 millioner (1987 og 1988).

*[[Dagsavisen]]* gav den terningkast fire, *[[Dagbladet]] og* *[[Aftenposten]]* terningkast tre, og *[[VG]]* terningkast to.

## I rollene
* Goldie Hawn – Joanna Stayton/Annie Proffitt
* Kurt Russell – Dean Proffitt
* Edward Herrmann – Grant Stayton III
* Katherine Helmond – Edith Mintz
* Michael G. Hagerty – Billy Pratt
* Roddy McDowall – Andrew
* Jared Rushton – Charlie Proffitt
* Jeffrey Wiseman – Joey Proffitt
* Jamie Wild – Greg Proffitt
* Brian Price – Travis Proffitt

## Referanser


## Eksterne lenker
*
Toulnustouc vannkraftverk

**Toulnustouc vannkraftverk** er en demning med et vannkraftverk i elva Toulnustouc i provinsen Quebec i Canada. Det ligger rundt 120 kilometer nord for Baie-Comeau, og er en del av Hydro-Québecs utbygginger i Manicouagan-vassdraget, og ble påbegynt i 2001 og satt i drift i 2005. Kraftverket har en installert kapasitet på 526&nbsp;MW., og produserer årlig 2,7&nbsp;TWh. Det utnytter et fall på 151 meter fra Toulnustouc-demningen, som er 77 meter høy og 570 meter bred. Tunnelen mellom reservoaret og kraftverket er på 9,8&nbsp;km, en av de lengste i Canada.

## Referanser


## Eksterne lenker
* Liste med bilder og data for alle vannkraftverkene til Hydro Quebec.
Toulnustouc

**Toulnustouc** er ei elv i provinsen Quebec i Canada. Den er ei venstre sideelv til Manicouagan. Toulnustouc-elva er utbygget til kraftproduksjon i Toulnustouc vannkraftverk.

## Referanser
Potisje

**Potisje** (Потисје) er navnet på tilsigsfeltet til elven Tisa i Serbia og provinsen Vojvodina. Tisa renner mellom regionene Banat og Bačka.

## Kommuner i Potisje

Bačka:
*Kanjiža 
*Senta
*Ada
*Bečej
*Žabalj
*Titel

Banat:
*Novi Kneževac 
*Čoka
*Kikinda
*Novi Bečej
*Zrenjanin

## Historie

I det første hundreåret benyttet forfatteren Plinius navnet *Pathissus* for å skildre området rundt Tisa. Siden dette navnet ligner mye på det moderne slaviske navnet *Potisje* (som betyr *landområdet rundt elva Tisa* på slavisk), som er et typisk slavisk navn for områder rundt elver (som Podunavlje, Pomoravlje, osv) kan navnet Plinius nevner indikere at det allerede var slavere i området på denne tiden.

Mellom 1702 og 1751, hørte de vestlige delene av Potisje (i regionen Bačka) til den habsburgske Militærgrensen langs Tisa-Mureş. Av byer i dette grenseområdet fant en Bečej, Ada, Senta og Kanjiža (i dagens Serbia), Szeged (i dagens Ungarn), samt andre steder i Bačka, som Subotica, Sombor og Sentomaš (Srbobran). Etter at grenseområdet ble avskaffet i 1751, emigrerte mange serbere til Russland. For å hindre dette oppretta styresmaktene i Habsburgmonarkiet det autonome Distriktet Potisje med sete i Bečej. Distriktet Potisje eksisterte fra 1751 til 1848. Tre privilegier ble gitt til distriktet i 1759, 1774, og 1800. Det første privilegiet til distriktet definerte dets autonome status, mens den andre tillot etnisk ungarere å bosette seg i distriktet. I den følgende perioden bosatte  mange ungarere seg i Potisje og de erstattet serberne som den dominerende nasjonen i deler av regionen.

## Etniske grupper

Kommuner med serbisk etnisk majoritet er: Žabalj (86 %), Titel (85 %), Novi Kneževac (59 %), Kikinda (76 %), Novi Bečej (69 %), og Zrenjanin (74 %).

Kommuner med ungarsk etnisk majoritet er: Kanjiža (86 %), Senta (81 %), Ada (77 %), og Čoka (52 %).

Kommunen Bečej er etnisk blandet med 49 % ungarere og 41 % serbere.

## Galleri

Fil:Kanizsa2.jpg|Kanjiža
Fil:Martonos2.jpg|Martonoš
Fil:Novi_Bečej_Orthodox_church.jpg|Novi Bečej

Fil:Zenta1.jpg|Senta
Fil:Ada1.jpg|Ada
Fil:Titel1.jpg|Titel


## Referanser


## Kilder
* Potiska i Pomoriška vojna granica (1702–1751), Muzej Vojvodine, Novi Sad, 2003.
* Dr. Dušan J. Popović, Srbi u Vojvodini, knjige 1-3, Novi Sad, 1990.

## Se også
*Bačka
*Banat
*Vojvodina
Uncharted 2: Among Thieves

***Uncharted 2: Among Thieves*** er et action-eventyrspill utviklet av Naughty Dog og utgitt av Sony Computer Entertainment for PlayStation 3-plattformen i oktober 2009. Det er oppfølgeren til **'. I ''Uncharted 2'' følger man Nathan Drake, men denne gangen setter de alt på spill for å finne Marco Polos tapte skatt. Dette er de selvfølgelig ikke alene om.

== Handling ==
Spilleren kontrollerer en karakter kalt Nathan Drake, som kan utstyres med opp til to [[skytevåpen]] - og et begrenset antall granater. Drake kan også få tak i våpen, som automatisk erstatter det eksisterende våpenet han brukte, og skaffe ekstra [[ammunisjon]] fra drepte fiender. Gjennom hele spillet er det 101 spesielle skatter som kan være skjult eller på vanskelig tilgjengelige steder som spilleren kan samle på. Å samle på alle disse skattene, sammen med å gjennomføre visse bragder i spillet, fører til tildeling av [[medalje]]r og penger i spillet som kan brukes til å låse opp ekstra innhold som for eksempel muligheten til å skaffe våpen med uendelig ammunisjon. En stor del av medaljene i spillet brukes til å tildele trofeer.

Nathan Drake er en skattejeger som blir kontaktet av en tidligere medarbeider Harry Flynn og Flynns kjæreste Chloe Frazer, for å hjelpe dem med å stjele en [[mongolsk]] [[oljelampe]] koblet til [[Marco Polo]]s reise fra [[Kina]] i [[1292]]. Nate og Flynn bryter seg inn ved et [[museum]] i [[Istanbul]] og finner lampen, som inneholder et kart og brennbar harpiks som avslører Marco Polos flåte som forliset i Borneo, og inneholder Cintamani-steinen fra den fantastiske byen Shambhala. Men Flynn planlegger også å forråde Nate, for å slippe å dele den enorme fortjenesten.

== Grafikk og detaljer ==
Omgivelsene er dynamiske, som vil si at ting kan flyttes på og ødelegges. Som i **' er det mye klatring og manøvrering.

Naughty Dog benytter Naughty Dog Game Engine 2.0 i dette spillet. Og for å få maksimal spill opplevelse, bestemte Naughty Dog seg for å benytte seg av all kraften i cpu'en. I motsetning til  hvor de kun brukte 30%. Naughty Dog Game Engine 2.0 gir en «real-time» bevegelse i omgivelsene; som trær, vann, busker og lignende. Men også i bevegelsene til figurene i spillet, når de snakker, sloss og beveger seg generelt. Naughty Dog Game Engine 2.0 brukes sammen med Havoc Physics i dette spillet.

## Anmeldelser
Dette spillet har fått nesten bare gode anmeldelser fra kritikere fra hele verden. Det fokuseres på blant annet historie, grafikk, brukervennlighet og hvordan spillet tar deg med inn i spillets karakterers verden. Dette et spill som faktisk tar deg med inn i historien. Dette kommer noe av at grafikken på omgivelsene og karakterene er så dynamisk.

## Se også
* **
* *[[Uncharted 3: Drake's Deception]]*

## Referanser


## Eksterne lenker
* 
* Uncharted 2: Among Thieves
Osa (Ulvik)

**Osa** er ei elv i Ulvik kommune i Hordaland. Den består av to hovedgreiner, Austdøla og Norddøla. Den har utspring fra fjellområdene nordvest for Hardangerjøkelen og munner ut ved bygda Osa innerst i Osafjorden. Elva er utbygd til kraftproduksjon i Sima kraftverk.

## Referanser
Odd Munk

:*Se også den islandske middelalderforfatteren [[Odd Snorresson]], kjent som «Odd Munk»
*'Odd Munk*' var et felles[[pseudonym]] brukt av forfatterne [[Olaf Wilhelm Erichsen]] og [[Sven Elvestad]] for en bok, *Det nye Norge : Krigen 1905* (utgitt i 1906).

*Det nye Norge* er en [[kontrafaktisk historie]], som detaljert beskriver en krig mellom [[Norge]] og [[Sverige]] i [[1905]]. Bokens premiss er et mulig sammenbrudd i [[Karlstadkonvensjonen|forhandlingene i Karlstad]], etter at tilfeldigheter under de spente forholdene utløser skuddveksling mellom norske og svenske soldater.  Den ble forfattet bare måneder etter [[unionsoppløsningen]] i [[1905]].

== Kilder ==
*[[Øystein Sørensen]]: *Historien om det som ikke skjedde'' Aschehoug 2004, ISBN 82-03-22901-8 (ss. 123-125)
Mario Bunge

**Mario Augusto Bunge** (født 21. september 1919 i Florida Oeste i storbyområdet Buenos Aires i Argentina, død 25. februar 2020 i Montréal i Canada) var en argentinsk fysiker og filosof. Han arbeidet ved McGill University i Canada.

## Liv og virke
### Bakgrunn
Bunges far, Augusto Bunge, var lege og sosialistisk medlem av deputertkammeret. Moren, Maria Müser, var tysk sykepleier innvandret til Argentina før utbruddet av første verdenskrig. 

Bunge avla i 1952 doktorgraden ved Universidad Nacional de La Plata i byen La Plata.

### Karriere
Han var deretter professor i teoretisk fysikk ved Universidad Nacional de La Plata og professor i filosofi ved Universidad  de Buenos Aires. Bunge arbeidet fra 1966 i Canada, der han var tilknyttet filosofisk institutt ved McGill University.

Bunge arbeidet særlig med teoretisk fysikk, ontologi, epistemologi og vitenskapsteori. Hans tenkning var preget av rasjonalisme, materialisme og konsekvensialisme. Bunge utga et stort antall bøker og artikler. Per 2003 hadde han som forfatter og redaktør utgitt mer enn 50 bøker og 500 vitenskapelige og filosofiske artikler. Hans hovedverk er tredbindsverket *Treatise on Basic Philosophy* (1974–1989). 

Bunge kan regnes som eksponent for kritisk rasjonalisme. Fremme av opplysningsprosjektet, samt kritikk av kulturelle og akademiske strømninger som avskriver eller motarbeider dette, framstår som et gjennomgående trekk i Bunges arbeid. Politisk betegnet han seg sev som venstreliberal, i tradisjonen fra José Ingenieros' argentinske positivistbevegelse og John Stuart Mill.

I 2009 trakk han seg 90 år gammel tilbake fra det akademiske liv.

Bunge var medlem av mange vitenskapelige selskap.

## Utmerkelser
Bunge mottok en rekke utmerkelser for sitt virke. Han ble hedret med æresdoktorater og æresprofessorater. I 1982 ble han tildelt Fyrsten av Asturias' pris for kommunikasjon og humaniora.

## Referanser
Baranja

**Baranja** eller **Baranya** kan sikte til:

## Innen geografi
*Baranja (region), en geografisk region i Ungarn og Kroatia.
*Baranya, et fylke i Ungarn.
*Osijek-Baranja fylke, et fylke i Kroatia.

## Innen historie
*Baranya (tidligere fylke), et fylke i det historiske Kongedømmet Ungarn.
*Baranja-Baja republikk, en kortlevd stat, proklamert i Pécs den 14. august 1921.

## Se også
*Øst-Slavonia, Baranja og Vest-Srem, a serbisk selvproklamert autonom region (oblast) i Kroatia fra 1991 til 1997.
*FNs overgangsadministration for Øst-Slavonia, Baranja og Vest-Syrmia, en fredsbevarende FN-operasjon i østlige deler av Kroatia.
*Banat, Bačka og Baranja, en provins som eksisterte de facto, av Kongedømmet Serbia og Kongedømmet av serbere, kroater og slovenere mellom oktober 1918 og mars 1919.
Chivor-demningen

**Chivor-demningen**, også kjent under navnet ***La Esmeralda-demningen*** er en demning med vannkraftverk i elven Rio de Batá, en sideelv til Orinoco i sentrale-nordøstre Colombia. Den ligger i kommunene Macanal og Santa María, i departementet Boyacá. Anlegget ble utbygget fra 1969 til 1974, med en andre utbyggingsrunde planlagt fra 1978 og ferdig i 1998. Vannkraftproduksjonen startet i 1982.

Anlegget inngår i komplekset **Chivor vannkraftverk**. Installert effekt er 1&nbsp;000 MW, fordelt på 8 peltonturbiner a 120 MW hver.  Det produseres årlig 4&nbsp;620 GWh elektrisk kraft.

Reservoaret er på 12,6 km² (1&nbsp;260 hektar), men inntil 44 km² ved maksimal vannfylling. Vannmassene som demmer opp har et volum på inntil 778 millioner m³. 
Demningen er 237&nbsp;meter høy og 310 meter lang, har en kronebredde på 310&nbsp;meter og reserervoaret bak er 22&nbsp;km langt og i snitt 2&nbsp;km bredt. Det er en jordfyllingsdam med betongdekke.

Operatør er det amerikanske selskapet AES Corp.

## Se også
*Liste over verdens største vannkraftverk

## Referanser


## Eksterne lenker
* BN Americas – AES Chivor.
* AES Corp. ⇒ Colombia.
Batá

**Batá** (spansk: *Río Batá* eller *Río Garagoa*) er ei elv i Colombia. Den er ei venstre sideelv til elva Guavio i Orinocos nedslagsfelt. Elva er utbygd til kraftproduksjon i Chivor-demningen.

## Referanser
Collin Samuel

**Collin Samuel** (født 27. august 1981 i Manzanilla på Trinidad) er en trinidadisk fotballspiller, som fra 2008 har spilt i den skotske eliteserieklubben St. Johnstone og på . Med dette deltok han blant annet i VM i fotball 2006 i Tyskland.

## Referanser


## Eksterne lenker
*
Tysklandsbrigadens veteranmedalje

**Tysklandsbrigadens veteranmedalje** er en norsk utmerkelse innstiftet i 1991. Den tildeles av Tysklandsbrigadenes Veteranforbund til personell som har tjenestegjort i Tysklandsbrigaden. Innstiftelsen av medaljen ble godkjent av kong Olav etter behandling i Forsvarets medaljeråd. Medaljen er godkjente av Forsvaret for bruk på militæruniform.

## Utforming
Tysklandsbrigadens veteranmedalje er i messing. Den er rund og har en diameter på 30&nbsp;mm. Forsiden viser et skjold med norsk flaggmotiv omgitt av innskriften «TYSKLANDSBRIGADENE 1947–1953». Baksiden har som motiv tre militære emblemer: et gaffelkors for 5th Division «Yorkshire», en springende hest for Hannover og et kors for det britiske hovedkvarteret for Nederlandene, Hamburg og Rhinland. Dette var merkene for de britiske avdelingene, som den norske Tysklandsbrigaden tjenestegjorde sammen med. Den springende hesten er et symbol som i etterkrigstiden ble innført som Niedersachsens flagg. Korset, i farger med blått mot gult skjold, identifiseres ofte bare som «Hamburg».

Medaljen er opphengt i rødt bånd med seks smale svarte striper. Antallet svarte striper tilsvarer tallet på utsendte brigader. Båndets farger, rødt og svart, i kombinasjon med medaljens gullfarge, tilsvarer fargene i Tysklands flagg.

Båndet utstyres med nummeret på brigaden mottageren tjenestegjorde i. Mottagere som tjenestegjorde i flere brigader, fikk et tilsvarende antall stjerner påsatt båndet.

Tysklandsbrigadens veteranmedalje er utformet av Thorbjørn Bergersen og gravert av Øistein Ronæss.

## Tildeling
Tysklandsbrigadens veteranmedalje tildeles for minst seks måneders tjeneste i Tysklandsbrigaden.

Det er antakelig tildelt flere tusen medaljer. Til sammen tjenestegjorde rundt  mann i brigadene.

## Referanser
Multinational Force and Observers Medal

**The Multinational Force and Observers Medal** er en medalje som siden 1982 tildeles for tjeneste i Multinational Force and Observers (MFO) i Sinai. Den flernasjonale styrken, som også har hatt norsk tjenestegjørende personell, ble etablert etter Camp David-avtalen i 1979. Medaljen tildeles militært eller sivilt personell, som har tjenestegjort i MFO i minst seks måneder. Den er godkjente av Forsvaret for bruk på norsk militæruniform.

Medaljen er i bronse og har en diameter på 30&nbsp;mm. Forsiden prydes av MFOs emblem, en stilisert due med en olivenkvist i nebbet, omgitt av omskriften «MULTINATIONAL FORCE & OBSERVERS». Baksiden har innskriften «UNITED / IN / SERVICE / OF / PEACE» fordelt over fem linjer. Medaljen er identisk for militært og sivilt personell, men medaljen er utstyrt med bånd i forskjellig mønster. For militært personell er medaljen opphengt i et oransje bånd med grønnkantet hvit midtstripe, mens båndet er grønt, hvitt og grønt med smale oransje kantstriper for sivile.

Medaljen tildeles personell som har tjenestegjort i MFO-styrken. Kvalifiserende tjenestetid var opprinnelig satt til 90 dager, men ble i 1985 økt til seks måneder (170 dager).  Den kan tildeles for kortere tjenestetid dersom dette er kontraktsfestet, eller kommer som følge av sykdom, skade eller død. Ytterligere tjenesteperioder utover de opprinnelige seks måneder, indikeres ved tall påsatt båndet.

## Referanser


## Litteratur
*Borts, Lawrence H.: *United Nations Medals and Missions. The Medals and Ribbons of the United Nations*, MOA Press, 1998
*Monn, John: «The Multinational Force and Observers Medal», *Forsvarets Forum*, nr. 11, 1995
*Mussell, John W. (red.): *Medal Yearbook 2013*, Honiton: Token Publishing, 2012, s. 202

## Eksterne lenker
* MFO Directive, retningslinjer for medaljen fra New Zealand Defence Force
Den paneuropeiske picnic

**Den paneuropeiske picnic** (tysk, *Paneuropäisches Picknick*, ungarsk *Páneurópai piknik*) var en fredsdemonstrasjon som ble holdt på grensen mellom Østerrike og Ungarn i nærheten av byen Sopron den 19. august 1989, og en viktig begivenhet under Jernteppets fall. Grensen mellom det demokratiske Østerrike og det kommunistiske Ungarn ble da symbolsk åpnet i tre timer. Rundt 661 DDR-innbyggere benyttet muligheten til å flykte fra østblokken, og hendelsen var derfor viktig i prosessen som førte til Berlinmurens fall senere samme år og dermed Tysklands gjenforening. Demonstrasjonens beskytter var Otto von Habsburg (Østerrike-Ungarns tidligere kronprins) – og datteren, Walburga Habsburg Douglas var demonstrasjonens arrangør.

Den paneuropeiske picnic står i ettertid som en av de viktigste milepæler på veien mot det endelige sammenbrudd av DDR og den etterfølgende gjenforening av Tyskland etter Den kalde krigen. Hvert år på den 19. august feires begivenheten på stedet for grenseovergangen. Arrangørene av picnicen var medlemmer av opposisjonspartiet Ungarns demokratiske forum og Den paneuropeiske union. Europaparlamentsmedlem Otto von Habsburg (CSU) og den ungarske statsminister og fornyer Imre Pozsgay var protektorer for foretagendet. 

Erich Honecker gav følgende erklæring til *[[The Daily Mirror]]* om den paneuropeiske picnic: 
*Habsburg utdelte flyvebladet så langt vekk som til [[Polen]] på hvilke det stod at det ville bli avholdt en picnic som mottagerne (de østtyske turister) var inviterte til. Når de så kom til picnicen gav man dem gaver, mat og [[tyske mark]], hvorpå man overtalte dem til å komme til Vesten*.

## Minnesmerker
Et kunstverk av en ungarsk kunstner som forestiller åpnede dører er oppstilt på stedet for grenseåpningen. 

I 1996 ble en 10 meter høy skulptur i spesialstål oppstilt i Fertőrákos nær Sopron, laget av kunstneren Gabriela von Habsburg. Den symboliserer et stykke oppstilt piggtråd og på avstand har den formen av et kors.

## Referanser


## Eksterne lenker
* *[http://www.paneuropa.at/inc/nav.php3?cat1=H%A7%A7%A7ouml;hepunkte%20aus%20der%20Paneuropa%20Geschichte Das Paneuropa-Picknick vom 19.&nbsp;August 1989, das Ende der Teilung Europas] * – Darstellung der Ereignisse auf der Website der Paneuropäischen Union, mit Abbildungen der Einladungs-Flugblätter 
* Die Situation vor Ort aus der Sicht des Grenzortes Sankt Margarethen
SHIRBRIG

**The Multi-National Stand-By High Readiness Brigade for United Nations Operations** (**SHIRBRIG**) var en multinasjonal brigade som var tilgjengelig for FN ved akutte behov for fredsstyrker. Brigaden startet opp i 1996, var ferdig opprettet og klar for operasjoner i 2000, og ble så nedlagt i 2009.

I mai 1994 besluttet FN å sende  soldater for å stoppe folkemordet i Rwanda. Ingen land ville stille soldater til oppgaven, og ingenting ble gjort. Danmark tok affære og tok initiativ til å opprette en stående FN-styrke. Resultatet ble SHIRBRIG.

Responstiden på brigaden var 15–30 dager, og den var selvforsynt i 60 dager. Brigaden kunne bli stasjonert for maksimalt 6 måneder. Deretter skulle den opphøre eller bli erstattet av andre ikke-SHIRBRIG styrker.

Brigaden besto av tre elementer:
* **Steering Committee** – (*styringskomité*)
* **Planning Element** – (*planleggingsavdeling*) i Danmark som sto for planlegging og trening av brigaden
* **Brigade Pool** 

## Medlemmer
Pr november 2008 var det 16 medlemsland:

Følgende syv nasjoner var observatører:
* 
* 
* 
* 
* 
* 
* 

## Eksterne lenker
*
Toppserien 2009: Toppscorerlisten

## Liste over samtlige målscorere i [[Toppserien 2009]]

Denne listen er svært foreløpig – siste runde i Toppserien er ennå ikke bekreftet.

### Inndelt etter lag
Spillere som har spilt for to klubber, får målene sine oppdelt i klubbene de spiller i. Selvmål står på klubben som fikk målet, ikke på klubben til spilleren som scoret selvmål.

## Noter
Walburga Douglas

**Walburga Habsburg Douglas** (født 1958) er en tysk-svensk advokat og politiker.

Hun er datter av Otto von Habsburg og prinsesse Regina av Sachsen-Meningen, barnebarn av keiser Karl I av Østerrike-Ungarn, og gift med Archibald Douglas, som er svensk greve av skotsk herkomst. De bor på herregården Ekensholm i Södermanland.

Hennes fødenavn er Walburga Maria Franziska Helene Elisabeth von Habsburg-Lothringen. Hun har arvetitlene erkehertuginne og keiserlig prinsesse av Østerrike, kongelig prinsesse av Ungarn, prinsesse av Bøhmen. Hun er gift grevinne Douglas.

Hun representerte Moderaterna i Sveriges riksdag fra 2006 til 2014. 

## Yrke og utdannelse
Etter Abitur i Tutzing i Bayern i 1977, studerte Walburga kirkerett og tok doktorgrad i Salzburg, og studerte i 1983 dessuten ved National Journalism Centre i Washington D.C.. Hun var assistent i Europaparlamentet fra 1979. Hun har også jobbet for informasjonsministeriet i sultanatet Oman fra 1985 til 1992, og vært medlem av styret i Arab International Media Forum i London fra 2004.

## Politiske aktiviteter
Walburga var vært engasjert i Den paneuropeiske union fra ung alder og var medgrunnlegger av Paneuropa-Jugend i Tyskland i 1973, leder for organisasjonen i Bayern og nestleder i Tyskland. Hun grunnla Brüsewitz-Zentrum (Christlich-Paneuropäisches Studienwerk) i 1977. Fra 1980 til 1988 var hun assisterende internasjonal generalsekretær i Den paneuropeiske union, fra 1988 til 2004 generalsekretær, og siden 2004 har hun vært visepresident. Hun deltok i organiseringen av Den paneuropeiske picnic i 1989, da grensen mellom Østerrike og Ungarn ble symbolsk åpnet, en viktig begivenhet i Jernteppets fall.

I 2003 ble Walburga leder for det lokale partilaget i de svenske Moderaterna i Flen og styremedlem i Södermanland. Hun er styremedlem i Jarl Hjalmarson-stiftelsen, som er knyttet til Moderaterna.

Walburga var kandidat til Europaparlamentet for Moderaterna i 1999 og 2004, og ble innvalgt i Riksdagen i 2006. Hun har vært leder for den svenske parlamentariske delegasjonen til OSSE.

## Aner

## Referanser

## Eksterne lenker
* 
* 
* 
* Walburga Habsburg Douglas
* Walburga Habsburg Douglas
Beli Manastir

**Beli Manastir** (*[[Ungarsk]]: Pélmonostor*) er en by og kommune i østlige Kroatia, den viktigste byen i den kroatiske delen av Baranja, i Osijek-Baranja fylke.

## Navn
Navnet betyr "hvitt kloster" på kroatisk og spesielt på serbisk (dens navn "Beli manastir" i motsetning til standard kroatiske "Bijeli samostan" samsvarer det med det lokale talemålet til den slaviske befolkningen heller enn til spesifikke kroatiske eller serbiske retningslinjer). Dette navnet ble introdusert i 1923 under Kongeriket av serbere, kroater og slovenere, og før dette kjent som *Monoštor* på kroatisk og serbisk og *Pélmonostor* på ungarsk. Andre navn brukt på byen opp gjennom historien er: *Pél*, *Bell*, og *Monostor*. Alle navnene er knyttet til klostrene som har vært på stedet opp gjennom historien. Det første klosteret ble bygget i det 9. århundre under styret til den slaviske hertugen Kocelj. Klosteret ble seinere razed, og det eneste tingen som var igjen fra det var *pil* (*obelisk*), derav det seinere ungarske navnet *Pél*, som var en versjon av dette slaviske ordet.

## Historie

Byen ble først nevnt i 1212 under navnet *Pél*. Den har hatt en meget diversifisert etnisk sammensetning siden dens tidligste tider. Befolkningen i byen opp gjennom historien inkludere kroater, serbere, madjarere, tyskere og Roma (sigøynere).

Ifølge folketellingen i 1910, hadde byen 2 447 innbyggere, hvorav 1 496 (61,1 %) var tyskere, 478 (19,5 %) serbere og 443 (18,1%) madjarere.

I 1929 bestod befolkningen av: madjarere (33,8 %), tyskere (32,6 %), kroatiske (18,8 %) og serbere (rundt 12 %).

Under Kroatia-krigen, ble Beli Manastir innlemmet sammen med byer inn i utbryterrepublikken Den Serbiske Republikken Krajina som ikke ble anerkjent. Den ble levert tilbake til kroatisk kontroll etter krigen.

## Geografi
Kommunen Beli Manastir består av 4 bosettinger:
* Beli Manastir
* Branjin Vrh (tidligere Baranyavár)
* Šećerana
* Šumarina

## Demografi
### 1910
2,447 Totalt
* Tyskere – 61,1 %
* Serbere – 19,5 %
* Ungarere – 18,1 %

### 1929
Ungarere – 33,8 %
Tyskere – 32,6 %
Kroater – 18,8 %
Serbere – 12 %

### 1981
53 409 totalt
* Kroater – 19 136 (35,83 %)
* Serbere – 12 857 (24,07%)

### 2001
Byen har en befolkning på 8 671 (2001), mens kommunens totale befolkning er 10,986.
Den etniske sammensetningen av kommunen Beli Manastir ved folkeavstemningen i 2001: http://www.dzs.hr/Hrv/censuses/Census2001/Popis/H01_02_02/H01_02_02_zup14.html
*Kroater = 6 085 (55,39 %) 
*Serbere = 2 920 (26,58 %) 
*Ungarere = 933 (8,49 %) 
*Roma (sigøynere) = 153 (1,39 %) 
*Tyskere = 122 (1,11 %)

## Bygninger og strukturer
Kringkastingsanlegg med en 202 meter høy mast, bygget i 1966 http://en.structurae.de/structures/data/index.cfm?id=s0006009

## Se også
*Osijek-Baranja fylke
*Baranja

## Referanser


## Eksterne lenker
* Beli Manastir
* Kroatia kjemper for etterkrigs harmoni
* Theater of Beli Manastir
Christina Veronika Mauer

**Christina Veronika Mauer** (født 8. mai 1977 i Oslo) er en norsk dramatiker.

Hun har utdanning fra Forfatterstudiet i Bø, 1998-1999, fra Skrivekunstakademiet i Bergen høsten 2000, samt dramatikerutdanning på Odsherred Teaterskole i Danmark 2001-2003. Avgangsstykket *Poteter har ingen vinger* ble satt opp på Dramatikkfestivalen 2004, på Haugesund Teater i 2006 og 2007 og på Ferske Scener i 2008.

I årene 2004-2005 gikk hun på Aschehoug Forfatterskole.

## Verk
* *Poteter har ingen vinger*, Norsk dramatikkfestival 2004, på Haugesund Teater i 2006 og 2007 og på Ferske Scener i 2008. På turne i Hordaland med  Den kulturelle skolesekken i 2010
* *Ebonite*, kortfilm 2008.
* *Å dele en bølge*, (samisk: *Báru Juogadeapmi*), Beaivváš Sámi Teáhter (Beaivvás Samiske Nasjonalteater), premiere 18. september 2009

## Eksterne lenker
* Christina Veronika Mauer hos Norske Dramatikeres Forbund
* Christina Veronika Mauer hos Ferske Scener
G.F. Hetsch

**Gustav Friederich Hetsch** (født 28. august 1788 i Stuttgart, død 7. september 1864 i København) var en tysk arkitekt og designer som var virksom i Danmark. 

Hetsch studerte arkitektur i Paris hos arkitektene Charles Percier og Louis-Hippolyte Lebas. I 1812 reiste han til Italia, hvor han traff den danske arkitekten Peder Malling. I 1815 ble Hetsch med Malling til København der Hetsch ble lærer ved Det Kongelige Danske Kunstakademi. I 1835 ble han utnevnt till professor i arkitektur.

Hetsch arbeidet for C.F. Hansen med utsmykkingen av Christiansborg slott. Han utformet dessuten møbler og dekorasjoner til Christian Frederiks palé på Amalienborg.

Hetsch anses for å ha hatt svært stor innflytelse på den danske arkitekturen og kunsthåndverket, men utførte relativt få verk som praktiserende arkitekt. Han tegnet synagogen på Krystalgade (1833) og den katolske Sankt Ansgar kirke på Bredgade (1842, nå domkirke) i tillegg til noen privathus i København (på Sankt Annæ Plads og i Bredgade) og et par herregårder. Hetsch var påvirket av den tyske arkitekten Karl Friedrich Schinkel og representerer en senklassisistisk arkitektur med inspirasjon fra den greske og romerske antikken. 

## Verkliste
* Interiører på Christiansborg (1815–ca. 1835, brent i 1884
* Gravkapell for Preben Bille-Brahe, Horne kirkegård (1825)
* Interiører i Dehns palé for Christopher MacEvoy, Bredgade 54, København (ca. 1817–25, fredet, brann- og vannskadet i 2010)
* Synagogen, Krystalgade, København (1829–33, fredet)
* Sankt Ansgar kirke i Bredgade, København (1840–41, fredet)
* Steensgård, Langeland (1836–37, fredet)
* Restaurering av Svanninge kirke (1836–38)
* Hovedbygning på Klintholm gods (1837, fredet)
* Ombygning av Broholm (1839–40, fredet)
* Ombygning av Basnæs (1842–46)
* Von Essens villa, Helsingborg (1842–46)
* Restaurering og ombygning av Gjorslev, ny sydfløy (1843–47, fredet)
* Ombygning av Egeløkke (1845-46, tilskrevet, fredet)
* Barfredshøj (1847–48, fredet)
* Palé Sankt Annæ Plads 1–3, København (1847–50, fredet, restaurert i 1988 etter Hetschs opprinnelige intensjoner)
* Ombygning av Holsteinborg (1848-50, senere ført tilbake til opprinnelig skikkelse)
* Forhøjelse av Peschiers gård, Holmens Kanal 12, København (1850, fredet)
* Industriutstilingsbygning på Christiansborg ridebane (1852, forsvunnet)
* Utvidelse av Polyteknisk Læreanstalt i Sankt Peders Stræde, København (1855)

## Referanser


## Litteratur
* von Folsach, Kjeld: *Fra nyklassicisme till historicisme* Köpenhamn 1988
Patrick Bottolfsen

**Patrick Bottolfsen** (født 1984), kjent under artistnavnet **RSP**, er en norsk rapper fra Harstad og medlem i rap-gruppen Kompani 69. Han har som soloartist hovedsakelig utgitt musikk i samarbeid med produsenten Thomax.

Han har samarbeidet med Karpe Diem og Joddski. RSP har spilt på festivaler som BAKgården (Harstad), Døgnvillfestivalen (Tromsø), Parkenfestivalen (Bodø),Márkomeannu (Evenesmark) Rock mot rus (Andenes).

## Diskografi

### Hålogalandslaget (RSP og Joddski)
* *Aggrokultur* (2012)

### RSP & Thomax
* *Nordaførr EP* (2010)
* *Offergave EP* (2011, egenutgitt)
* *Rosenthal-effekten* (2013)
* *Dykkersyke* (2015)
**Ti Runda Rundt Sola* (2018)
**Malabarisk* (2021)
**Spesialleveranse* (2021)
**Fasefeil* (2024)

### Kompani 69
* *Trick Shot* (2004)
* *Stille før stormen* (2006)
* *Blomster/Krættur EP* (2007)
* *[[Hunddaga]]* (2009)

### Takeover Inc.
* *Takeover Mixtape* (2004)

## Referanser
Andreas Petur Jacobsen

**Andreas Petur Jacobsen** (født 28. april 1948 i Syðrugøta, død 4. desember 1992 i Vágur) var en færøysk lærer, bonde og sosialdemokratisk politiker (Jv.).

Han var sønn av fiskerbonde Herluf Jacobsen og hustru Sanna Poulsen. Han gikk realskolen på Glyvrar og lærerskolen i Tórshavn, hvor han møtte Elin Lassen fra Nes i Vágur, som han giftet seg med. I 1972 begynte han som lærer ved folkeskolen i Vágur, hvor han ble værende, unntatt et par år som lærer i Leirvík. Ved siden av læreryrket drev han gårdsbruk på Nes, og tok arbeid til sjøs og på fiskemottak. Han var også skogoppsynsmann på Færøyene 1982–1985 og 1988–1991.

Jacobsen var medlem av kommunestyret i Vágur 1977–1988, herav formann/borgermester 1981–1984. Han møtte også som varamann på Lagtinget for Suðuroy i perioden 1978–1980, da Atli Dam var regjeringssjef.

## Referanser
Axel Bundsen

**Axel Bundsen** (1768–1832) var en dansk arkitekt. Han var bror til maleren Jes Bundsen. Begge gjorde karriere i Slesvig og Holstein.

Bundsen studerte ved Kunstakademiet i København og vant den lille sølvmedaljen. Etter studiet i København reiste han blant annet til Frankrike og Sveits understøttet av grev Heinrich Baudissin. Bundsen tegnet sitt første større verk, herregården Knoop ved Eiderkanalen for greven. Bundsen og broren var tegnelærere for familien Baudissin. Fra 1796 arbeidet han seks i år som byggmester i Hamburg. I 1811 laget han en branntaksasjon over Kobbermølle, og 1812-13 bygde han det nye kapellet ved Flensburg gamle kirkegård. 

I 1827 bodde Bundsen i Fleckeby rett ved Slesvig by. Senere flyttet han igjen til Hamburg og døde der i 1832. 

## Verk
* Frimurerlosje, Grosse Drehbahn, Hamburg (1800, revet)
* Herregården Knoop for grev Baudissin nær Kiel (1792–96)
* Gl. postgård i Ahrensburg (ca. 1800, revet i 1970-årene)
* Huset Angelburger Strasse 2, Flensburg (1804, tilskrevet)
* Ombygninger for Cai Reventlow på herregårdene Glasau (1805, nå Altes Herrenhaus) og Altenhof (1806, siden bygget om)
* Herregården Drølt (Drült) for familien Rumohr ved Stoltebøl i Angeln (1806–07)
* Prosjekt til kirketårn i Borby (1807)
* Kapell på Flensburg gamle kirkegård, Flensburg (1810–13)
* Brandts landhus, «Säulenhaus», Elbchaussee 186, Othmarschen (1819–20)
* Sjøbadeanstalt i Düsternbrook ved Kiel (1820, revet)
* Prosjekt til kirke i Neumünster (ca. 1820) og Husum (ca. 1820)

## Referanser


## Eksterne lenker
*